Muslim Muhammad Yatim

H. Muslim Muhammad Yatim, Lc., M.M. () adolah guru, politisi dari Partai Keadilan Sejahtera (PKS), sarato  mubalig. Inyo manjabaik sabagai anggota Dewan Perwakilan Daerah Republik Indonesia periode 2019—2024. Sabalumnyo, inyo manjabaik sabagai anggota DPRD Sumatra Barat tigo pariode sajak 2004 hinggo 2019. Inyo marupoan Bendahara Umum Dewan Pengurus Wilayah (DPW) Partai Keadilan Sejahtera Sumatra Barat periode 2015-2020.

Biografi 
Muslim Muhammad Yatim barasa dari kaluarga parantau Lima Puluh Kota. Muslim M. Yatim banyak mahabihan maso keteknyo di Kepulauan Riau jo di Riau. SD ditamatkannyo di SD Sedanau No. 9 tahun 1973, kamudian malanjuikkan pandidikan ka MTsN Darun Nahda, Bangkinang. Yatim tamat dari MTs pado tahun 1976. Salanjuiknyo masuak ka MAN Darun Nahda hingga 1979.

Dari Bangkinang, Muslim M Yatim pindah ka Bukittinggi kamudian masuak ka Akademi Dakwah Indonesia Aqabah Bukittinggi tahun 1987. Salanjuiknyo, Muslim M Yatim malanjuikkan kuliah ka Universitas Raja Saud, Riyadh, Arab Saudi hingga 1991. Sajak tahun 90-an sampai kini inyo tingga di Kota Padang. Inyo kamudian lanjuik baraja ka program studi magister manajemen di STIE-KBP Padang pado tahun 2016.

Rujuakan 

Tokoh Sumatera Barat
Politikus Indonesia
Politikus Sumatera Barat